ہندوستان اور پاکستان کی فضا اللہ اکبر کے نعروں سے گونج اٹھی

ہندوستان اور پاکستان کے سبھی چھوٹے بڑے شہروں اور قصبوں میں گزشتہ رات مساجد اور گھروں سے اذانیں دی گئیں۔

خبر کا کوڈ: ۴۴۲۳۷۶

تاریخ: ۲۵ خرداد ۲۰۲۰ - ۱۷:۵۵

رسا نیوز ایجنسی کی رپورٹ کے مطابق، پاکستانی میڈیا کے مطابق اس ملک کے مختلف شہروں من جملہ کراچی اور لاہور میں شہریوں نے کورونا وائرس سے نجات کے لیے مساجد اور گھروں کی چھتوں پر رات گئے اذانیں دیں۔

اس طرح رات گئے پورا پاکستان اذانوں کی آواز سے گونج اٹھا۔

ادھر ہندوستان کے سبھی چھوٹے بڑے شہروں اور قصبوں میں رات کے 10 بجتے ہی عوام اپنی اپنی چھتوں پر گئے اور انہوں نے پوری طاقت سے اذانیں دیں اور اللہ سے طلب مغفرت کی۔

شہری ایک دوسرے سے اپیل کر رہے تھے کہ کورونا سے نجات کے لیے زیادہ سے زیادہ اذانیں دی جائیں، اس طرح قدرتی آفات ٹل جاتی ہیں۔

عوام کا کہنا ہے کہ کورونا وائرس قدرتی آفت اور عذاب کی شکل ہے جس سے نجات کے لیے اللہ تعالیٰ سے گناہوں کی معافی طلب کرنی چاہیے۔/۹۸۸/ن